Очамчыра араион Аҵара аҟәша аиҳабы Феликс Џьынџьиа арадио Sputnik Аԥсны аефир аҟны еиҭеиҳәеит Очамчыра ақалақь аҟны ахәыҷбаҳчақәа рзы аҭагылазаашьа зеиԥшроу.
ConIFA-2019 аегида иаҵанакуа Европа ачемпионат аҟны ахԥатәи аҭыԥ аанкыларазы Аԥсныи Чамериеи рыхәмарра мҩаԥысуеит рашәара 8 асааҭ 17:30 азы Степанакерт ақалақь аҟны.
FCF-MMA аверсиала Напышьашәала аиқәԥаразы Адунеи ачемпионат мҩаԥысуеит Кисловодск рашәара 22-23 рзы.
Аԥсны Ашьапылампыл афедерациа апресс-маӡаныҟәгаҩ Алхас Манаргиа арадио Sputnik аефир аҟны аԥсуа командеи Мраҭашәаратәи Ермантәыла ашьапылампыласцәеи реиқәшәара ахҳәаа азиуит.
Аԥсны аҵакырадгьыл аҿы арацәаӡритә аӡа аҵхра азҵаарақәа рзы акомиссиа аԥҵан Апарламент аҟны хәажәкыра 20, 2019 шықәсазы.
Ауаажәларратә палата алахәыла Низам Хапат Аҟәа имҩаԥгаз аилатәараҟны иазгәеиҭеит анхарҭа аганахьала иҟоу ауадаҩрақәа зыхҟьо зегь раԥхьа иргыланы амаҵурауаа азакәан инақәыршаны акәымкәа русурҭа ҭыԥқәа рхатә ҭахрақәа рынагӡаразы аус ахьыруа шакәу.
Аахыҵ Уаԥстәыла Апарламент ахь алхрақәа ҟалоит рашәара 9 рзы. Урҭ 15 шықәса рыҩнуҵҟа раԥхьаӡа акәны амажоритар-еизышаратә системала имҩаԥыргоит.
"Аԥсуа фольклор аизгаразы азҵааранҵа" захьӡу ашәҟә ҿыц аӡыргара мҩаԥысит Нарҭдырреи адәынтәи афольклорҭҵаареи рцентр аҿы рашәара 6 рзы.
Ҭхьынатәи абжьаратә школ адиректор Лариса Габуниаԥҳа арадио Sputnik аефир аҟны еиҭалҳәеит рқыҭаҟны ашкол ҿыц аргылара шцо.